Mercedes-Benz GLC-Klasse 200 Premium Plus • Rüttchen
Mercedes-Benz GLC-Klasse € 80.590
200 Premium Plus | AMG Line, MBUX Augmented reality, Nightpakket, Memory pakket, Sierdelen Carbon, Parkeerpakket met 360°-camera, Panoramadak | DIRECT UIT VOORRAAD LEVERBAAR!!!BTW is verrekenbaar Kaartjies binne 10 minute uitverkoop | Netwerk24
Kaartjies binne 10 minute uitverkoop
Deur Ischke de Jager 04 September 2019 18:00
Só het tennisliefhebbers Woensdagoggend gevoel toe hulle nie hul hande op ’n gesogte kaartjie na die tenniswedstryd volgende jaar tussen Roger Federer en Rafael Nadal in Kaapstad kon kry nie.
Die tou na die Computicket-toonbank in Checkers in die Glenfair Boulevard-winkelsentrum was vroegoggend etlike meters lank.
’n Aantal hoopvolles het nog Woensdag ná 11:00 in die tou gestaan by Computicket se toonbank in Checkers in die Glenfair Boulevard-winkelsentrum in Pretoria. Hulle kon egter nie kaartjies na die tenniswedstryd tussen Roger Federer en Rafael Nadal kry nie. Foto: Ischke de Jager
Die kaartjies was van 09:00 af te koop.
Computicket het egter op Twitter bevestig dat die sowat 50 000 kaartjies vir dié kragmeting in die Kaapstad-stadion op 7 Februarie binne tien minute uitverkoop was.
Teen omstreeks 11:00 het ’n paar hoopvolles egter steeds in die tou by die winkelsentrum gestaan. ’n Paar minute later het die kassier aangekondig sy kan niks meer doen nie – die kaartjies is inderdaad uitverkoop.
“Ons is super-teleurgesteld,” het een van die vroue, wat sedert 08:30 in die tou gestaan het, gesê terwyl sy wegloop.
Carike Botha wou 18 kaartjies koop.
Die Botha-gesin van Pretoria wat mal is oor tennis. Van links is Amike (12), Carlé (14), Frans, Carike en Lisa (7, voor).Foto: Verskf
Haar hele gesin speel tennis en haar oudste dogter, Carlé (14), speel vir Suid-Afrika tennis.
Sy meen dié groot wedstryd is goed vir die land. Botha het aanvanklik self die kaartjies op Computicket se webblad probeer koop, maar in die tou gaan staan toe die “sold out”-blokkie op haar skerm verskyn.
“Hoe is 50 000 kaartjies binne tien minute net uitverkoop,” vra Botha.
Nadat die kassier bevestig het die kaartjies is uitverkoop, het Botha haar inkopies in die sentrum gedoen en toe teruggegaan om vir die kassier te vra om net doodseker te maak daar is nie nog kaartjies beskikbaar nie.
“Sy het die skerm verfris, maar ’n boodskap het opgekom om die kontaksentrum te bel,” sê Botha, wat sy toe wel gedoen het.
Die kontaksentrum het die slegte nuus van die uitverkoopte kaartjies herbevestig.
“Ons gesin ondersteun tennis met ’n hoofletter T. My hart trek Federer se kant toe, want my suster woon in Switserland,” sê Botha.
“Albei is egter fenomenale spelers, maar ons ondersteun die sport.”
Sy gaan egter fyn dophou of daar nóg kaartjies beskikbaar gestel gaan word.
Ondersteuners het hul ontevredenheid ook op sosiale media uitgespreek oor die kaartjies wat so vinnig uitverkoop het.
Danny K, sanger en liedjieskrywer, is een van die ongelukkiges wat nie kaartjies kon kry nie.
Ok so who actually got tickets for #FedererVsNadal in #CapeTown. @Computicket claim 50k tix gone in ten min. I sure didn’t get - let’s hear from the lucky 50 000 - or are #Computicket just full of it ?
#Computicket#tennis#Cape Town#Federer#Nadal bitterly disappointed, how is 50000 tickets sold in 10 minutes, Computicket cannot handle that volume of sales
— Andrew Elliott (@imbabala) September 4, 2019
Computicket puts you in a waiting area for tennis tickets only to say its sold out when you eventually get in. What was the point then ????‍??
— Rizella (@Razaan_k) September 4, 2019
Computicket claim Tennis sold out 50,000 tickets in 10 minutes - not one person I know got any despite 9am@log ins - methinks Computicket is full of crap - please comfirm if ANYONE GOT TICKETS this am on this useless site
— Thomas M Breslin (@tomb007gp) September 4, 2019
Meer oor: Computicket | Shoprite | Checkers | Roger Federer | Rafael Nadal | Federer Teen Nadal | Tennis
Nog kaartjies oorweeg vir Federer-Nadal-stryd